Punase kuninganna hüpotees

Punase kuninganna hüpotees on evolutsiooniline teooria, mis kirjeldab liikidevahelist võidurelvastumist ja mille järgi peab iga liik elus püsimiseks pidevalt arenema.

Kui varem peeti evolutsiooni suunavaks jõuks liikide vajadust ümbritseva keskkonnaga kohaneda, siis hiljem on leitud, et palju olulisemat rolli mängivad liikidevahelised suhted."Teadlased näitasid katses evolutsiooni tagant tõukavat jõudu" Novaator, 26. veebruar 2010 Kui kooslusesse kuuluvatest liikidest kasvõi üks muutub, siis sunnib ta sellega muutuma ka kõiki teisi.

Seda on kasutatud ka sugude olemasolu põhjendamiseks, väites, et suguline paljunemine võimaldab parasiteeritavatel parasiteerijatega evolutsioonis sammu pidada.William D. Hamilton (1980). "Sex versus Non-Sex versus Parasite" Oikos, Vol 35, Fasc 2, lk 282–290"Scientists discover the point of sex" The Telegraph, 8. juuli 2011

Hüpoteesi püstitas 1973. aastal Leigh Van Valen ja selle nimetus tuleneb Lewis Carrolli raamatust "Alice peeglitagusel maal ja mida ta seal nägi" (1872; eesti keeles 1993)."Leigh Van Valen, Evolution Revolutionary, Dies at 76" The New York Times, 30. oktoober 2010

 Viited 

 Välislingid 
 Raivo Mänd: "Võidujooks Punase kuningannaga" Eesti Loodus

Kategooria:Evolutsiooniteooria